CELEX: 32014R0547
Language: da
Date: 2014-05-15 00:00:00
Title: Europa-Parlamentets og Rådets forordning (EU, Euratom) nr. 547/2014 af 15. maj 2014 om ændring af forordning (EU, Euratom) nr. 966/2012 om de finansielle regler vedrørende Unionens almindelige budget

29.5.2014   
            
            
               DA
            
            
               Den Europæiske Unions Tidende
            
            
               L 163/18
            
         EUROPA-PARLAMENTETS OG RÅDETS FORORDNING (EU, Euratom) Nr. 547/2014
   af 15. maj 2014
   om ændring af forordning (EU, Euratom) nr. 966/2012 om de finansielle regler vedrørende Unionens almindelige budget
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 322,
   under henvisning til traktaten om oprettelse af Det Europæiske Atomenergifællesskab, særlig artikel 106a,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Revisionsretten (1),
   efter den almindelige lovgivningsprocedure (2), og
   ud fra følgende betragtninger:
   
               (1)
            
            
               Europa-Parlamentets og Rådets forordning (EU, Euratom) nr. 966/2012 blev vedtaget den 25. oktober 2012 (3) og var ledsaget af en fælles erklæring fra Europa-Parlamentet, Rådet og Kommissionen, der var enige om at revidere samme forordning for at tage hensyn til resultatet af forhandlingerne om den flerårige finansielle ramme for årene 2014-2020.
            
         
               (2)
            
            
               Som følge af vedtagelsen af Rådets forordning (EU, Euratom) nr. 1311/2013 (4) og Europa-Parlamentets og Rådets forordning (EU) nr. 1316/2013 (5) og i overensstemmelse med den fælles erklæring bør forordning (EU, Euratom) nr. 966/2012 ændres, så den omfatter reglerne for fremførsel til nødhjælpsreserven og til projekter, der finansieres under Connecting Europe-faciliteten.
            
         
               (3)
            
            
               Hvad angår nødhjælpsreserven opføres de tilsvarende bevillinger i Den Europæiske Unions almindelige budget under afsnit »Reserver«. Det er derfor nødvendigt at ændre forordning (EU, Euratom) nr. 966/2012 for at give mulighed for fremførsel til regnskabsår n+1 af de bevillinger, der er opført under reserven og ikke anvendt i år n.
            
         
               (4)
            
            
               Projekter, der finansieres under Connecting Europe-faciliteten, vil i kraft af deres karakter i mange tilfælde indebære komplekse procedurer for indgåelse af kontrakter. Selv mindre forsinkelser i færdiggørelsen af sådanne projekter kan derfor føre til et tab af årlige forpligtelsesbevillinger og undergrave projekternes levedygtighed og dermed Unionens politiske ønske om at modernisere sine transport-, energi- og telekommunikationsnet og -infrastrukturer. For at forhindre dette bør forordning (EU, Euratom) nr. 966/2012 give mulighed for fremførsel til det efterfølgende regnskabsår af forpligtelsesbevillinger, der ikke er blevet anvendt ved udgangen af hvert af regnskabsårene 2014, 2015 og 2016, for så vidt angår projekter, der finansieres under Connecting Europe-faciliteten. Fremførslen bør forelægges Europa-Parlamentet og Rådet til godkendelse.
            
         
               (5)
            
            
               Efter vedtagelsen af Europa-Parlamentets og Rådets forordning (EU) nr. 1303/2013 (6) er det nødvendigt at ændre forordning (EU, Euratom) nr. 966/2012 for på ny at gøre frigjorte bevillinger disponible med henblik på at gennemføre resultatreserven og de finansielle instrumenter til garanti og securitisation uden loft til fordel for små og mellemstore virksomheder (»SMV'er«) —
            
         VEDTAGET DENNE FORORDNING:
   Artikel 1
   Ændringer til forordning (EU, Euratom) nr. 966/2012
   I forordning (EU, Euratom) nr. 966/2012 foretages følgende ændringer:
   
               1)
            
            
               I artikel 13 foretages følgende ændringer:
               
                           a)
                        
                        
                           Stk. 2 ændres således:
                           
                                       i)
                                    
                                    
                                       Følgende litra tilføjes:
                                       
                                                   »c)
                                                
                                                
                                                   beløb, der svarer til forpligtelsesbevillinger til anvendelse af nødhjælpsreserven«.
                                                
                                             
                                 
                                       ii)
                                    
                                    
                                       Følgende afsnit tilføjes:
                                       »De beløb, der er omhandlet i litra c) i første afsnit, kan fremføres, dog kun til det følgende regnskabsår.«
                                    
                                 
                     
                           b)
                        
                        
                           Stk. 6 affattes således:
                           »6.   Uden at dette berører nærværende artikels stk. 2, første afsnit, litra c), og artikel 14, kan bevillinger, der er opført under reserven og bevillinger til personaleudgifter ikke fremføres. I nærværende artikel forstås ved personaleudgifter vederlag og godtgørelser til medlemmer af og ansatte ved de institutioner, der er omfattet af vedtægten.«
                        
                     
         
               2)
            
            
               Overskriften til afsnit II i anden del affattes således:
               »AFSNIT II
               
                  STRUKTURFONDENE, SAMHØRIGHEDSFONDEN, DEN EUROPÆISKE FISKERIFOND OG DEN EUROPÆISKE LANDBRUGSFOND FOR UDVIKLING AF LANDDISTRIKTERNE OG FONDE PÅ OMRÅDET FRIHED, SIKKERHED OG RETFÆRDIGHED, SOM ER UNDER DELT FORVALTNING, SAMT CONNECTING EUROPE-FACILITETEN«.
            
         
               3)
            
            
               I artikel 178 tilføjes følgende stykke:
               »3.   De frigjorte bevillinger skal genopføres i tilfælde af:
               
                           a)
                        
                        
                           frigørelse af bevillinger fra et program inden for rammerne af ordningen for gennemførelse af resultatreserven indført ved artikel 20 i Europa-Parlamentets og Rådets forordning (EU) nr. 1303/2013 (7)
                           
                        
                     
                           b)
                        
                        
                           frigørelse af bevillinger fra et program, der er tilegnet et specifikt finansielt instrument til fordel for SMV'er som fastlagt i artikel 39, stk. 2, syvende afsnit, i forordning (EU) nr. 1303/2013, efter at en medlemsstat har afbrudt sin deltagelse i det finansielle instrument.
                        
                     
                  (7)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).«"
						
            
         
               4)
            
            
               Følgende artikel indsættes:
               »Artikel 178a
               Fremførsel af forpligtelsesbevillinger til Connecting Europe-faciliteten
               1.   For regnskabsårene 2014, 2015 og 2016 kan forpligtelsesbevillinger til projekter finansieret over Connecting Europe-faciliteten, der er oprettet ved Europa-Parlamentets og Rådets forordning (EU) nr. 1316/2013 (8), for hvilke der ved regnskabsårets udløb endnu ikke er indgået forpligtelser, fremføres, dog kun til det følgende regnskabsår.
               2.   Kommissionen forelægger senest den 15. februar i det løbende regnskabsår forslag om fremførsel af bevillinger fra det foregående regnskabsår for Europa-Parlamentet og Rådet.
               3.   Europa-Parlamentet og Rådet træffer afgørelse, sidstnævnte med kvalificeret flertal, om hvert forslag om fremførsel senest den 31. marts i det løbende regnskabsår.
               4.   Forslaget om fremførsel vedtages, hvis der inden udløbet af fristen i stk. 3 sker følgende:
               
                           a)
                        
                        
                           Europa-Parlamentet og Rådet vedtager det.
                        
                     
                           b)
                        
                        
                           Enten Europa-Parlamentet eller Rådet vedtager det, og den anden institution undlader at træffe afgørelse.
                        
                     
                           c)
                        
                        
                           Europa-Parlamentet og Rådet undlader at træffe afgørelse eller træffer ikke en afgørelse, som forkaster forslaget.
                        
                     
                  (8)  Europa-Parlamentets og Rådets forordning (EU) nr. 1316/2013 af 11. december 2013 om oprettelse af Connecting Europe-faciliteten, om ændring af forordning (EU) nr. 913/2010 og om ophævelse af forordning (EF) nr. 680/2007 og (EF) nr. 67/2010 (EFT L 348 af 20.12.2013, s. 129).«"
						
            
         Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. maj 2014.
      
         
            På Europa-Parlamentets vegne
         
         M. SCHULZ
         
            Formand
         
      
      
         
            På Rådets vegne
         
         D. KOURKOULAS
         
            Formand
         
      
   
   
      (1)  EUT C 4 af 8.1.2014, s. 1.
   
      (2)  Europa-Parlamentets holdning af 16. april 2014 (endnu ikke offentliggjort i EUT) og Rådets afgørelse af 6. maj 2014.
   
      (3)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).
   
      (4)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
   
      (5)  Europa-Parlamentets og Rådets forordning (EU) nr. 1316/2013 af 11. december 2013 om oprettelse af Connecting Europe-faciliteten, om ændring af forordning (EU) nr. 913/2010 og om ophævelse af forordning (EF) nr. 680/2007 og (EF) nr. 67/2010 (EUT L 348 af 20.12.2013, s. 129).
   
      (6)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).
   
      Fælles erklæring om særskilt decharge for fællesforetagender i henhold til artikel 209 i finansforordningen
      
                  1.
               
               
                  Europa-Parlamentet, Rådet og Kommissionen er enige om, at fællesforetagenderne for at kunne drage fordel af forenklede finansielle bestemmelser, der er mere tilpasset deres offentlig-private karakter, bør oprettes i henhold til artikel 209 i finansforordningen.
                  De er dog også enige om, at
                  
                              —
                           
                           
                              i betragtning af fællesforetagendernes særlige karakter og nuværende status og for at sikre kontinuitet med syvende rammeprogram bør fællesforetagenderne fortsat være underlagt, at Europa-Parlamentet meddeler særskilt decharge efter henstilling fra Rådet. Derfor indføres der særlige afvigelser fra artikel 209 i finansforordningen i oprettelsesakterne for de fællesforetagender, der oprettes under H2020-programmet. Disse afvigelser vil henvise til den særskilte decharge og vil omfatte eventuelle supplerende nødvendige tilpasninger.
                           
                        
                              —
                           
                           
                              for at gøre det muligt for fællesforetagenderne at drage umiddelbar fordel af de forenklinger, der indføres i den nye finansielle ramme, er det nødvendigt, at Kommissionens delegerede forordning af 30. september 2013 om modelfinansforordningen for OPP-organer i henhold til artikel 209 i finansforordningen træder i kraft.
                           
                        
            
                  2.
               
               
                  Europa-Parlamentet og Rådet noterer sig, at Kommissionen
                  
                              —
                           
                           
                              sikrer, at fællesforetagendernes finansielle bestemmelser omfatter afvigelser fra modelfinansforordningen for OPP-organer for at afspejle indførelsen af særskilt decharge i deres oprettelsesakter
                           
                        
                              —
                           
                           
                              har til hensigt at foreslå relevante ændringer til artikel 209 og artikel 60, stk. 7, i finansforordningen inden for rammerne af en fremtidig revision af finansforordningen.